b'\n_START_ARTICLE_\nPo\xc5\xa1kodba hrbta\n_START_PARAGRAPH_\nPo\xc5\xa1kodbe hrbta so posledica po\xc5\xa1kodb, obrabe ali po\xc5\xa1kodbe na kosteh, mi\xc5\xa1icah ali drugic tkiv v hrbtu. Pogoste po\xc5\xa1kodbe hrbta so zvini in obremenitve, hernija diskov in zlom vretenc. Ledvena je pogosto prizori\xc5\xa1\xc4\x8de bole\xc4\x8dine v hrbtu. Obmo\xc4\x8dje je ob\xc4\x8dutljivo zaradi svoje fleksibilnosti in koli\xc4\x8dine telesne te\xc5\xbee, ki jo redno nosi. Ocenjujejo, da bole\xc4\x8dino v hrbtu lahko ob\xc4\x8duti od 50 do 70 odstotkov prebivalstva ZDA._NEWLINE_Bole\xc4\x8dine v hrbtu so pogosto posledica napa\xc4\x8dnih metod dvigovanja in dr\xc5\xbee. Ponavljajo\xc4\x8de dviganje, upogibanje in sukajo\xc4\x8di gibi trupa, vplivajo tako na stopnjo resnosti in pogostost bole\xc4\x8din v hrbtu. Poleg tega so lahko bole\xc4\x8dine v hrbtu tudi posledica slabih navad dvigovanja. Sede\xc4\x8di na\xc4\x8din \xc5\xbeivljenja pogosto privede do \xc5\xa1ibke trebu\xc5\xa1ne mi\xc5\xa1ice in \xc5\xa1ibkih stegenskih mi\xc5\xa1ic. To omogo\xc4\x8da mi\xc5\xa1icam, ki so ostale mo\xc4\x8dne, da potegnejo telo stran od njegove anatomske oblike. Neuravnove\xc5\xa1ene mi\xc5\xa1ice povzro\xc4\x8dijo, da ljudje \xc5\xa1e naprej izvajajo te ponavljujo\xc4\x8de dejavnosti. Rezultat tega je napa\xc4\x8dna uporaba sile v hrbtenici, kar pogosto povzro\xc4\x8di krvavitve iz diskov v hrbtenici.\n_START_SECTION_\nSpodnji del hrbta- biomehanika dviganja\n_START_PARAGRAPH_\nSpodnji del hrbta je najbolj dovzeten za po\xc5\xa1kodbe zaradi oddaljenosti od bremena, ki ga opravljajo roke. Tovor in te\xc5\xbea zgornjega dela trupa ustvarjajo veliko stresa na telesno strukturo na kri\xc5\xbeu, \xc5\xa1e posebej med petim ledvenim in prvim kri\xc5\xbenim vretencem (znan kot L5/S1 ledveno-kri\xc5\xbeni\xc4\x8dni disk). Slika 1 prikazuje reaktivne sile in navorov na kri\xc5\xbeni\xc4\x8dni disk. V skladu z drugim pogojem stati\xc4\x8dnega ravnovesja, imamo:_NEWLINE_    \\sum  (navori v L5/S1) = 0                          [Ena\xc4\x8dba. 1]_NEWLINE_Ta ena\xc4\x8dba ka\xc5\xbee, da je treba v smeri urinega kazalca navor trupa prepre\xc4\x8diti z nasprotnim navorom, ki ga spro\xc5\xbeimo s hrbtnimi mi\xc5\xa1icami z roko na pribli\xc5\xbeno 5ih centimetrih. Tako, ko oseba z zgornjim delom telesa te\xc5\xbee W\xe2\x82\x9c\xe1\xb5\xa3\xe1\xb5\xa4\xe2\x82\x9a dvigne breme z maso Wbreme, breme in zgornji trup ustvarita kombinirano navor v smeri urinega kazalca, ki se lahko izra\xc4\x8duna kot_NEWLINE__NEWLINE_Mobremenitev do trupa  = Wobremenitev\xc2\xb7h + W\xe2\x82\x9c\xe1\xb5\xa3\xe1\xb5\xa4\xe2\x82\x9a\xc2\xb7b          [Ena\xc4\x8dba. 1a]_NEWLINE_Kjer je h vodoravna razdalja od bremena na L5/S1 disk in je b vodoravna razdalja od sredi\xc5\xa1\xc4\x8da mase trupa na disk L5/S1. Nasprotni navor, ki ga ustvarjajo hrbtne mi\xc5\xa1ice, je_NEWLINE_Mhrbtne mi\xc5\xa1ice = Fhrbtne mi\xc5\xa1ice\xc2\xb75 (N-cm)_NEWLINE_Pri zamenjavi iz 3. v 2. ena\xc4\x8dbo, smo dobili naslednje ena\xc4\x8dbe_NEWLINE_Fmi\xc5\xa1ice\xc2\xb75 = W\xe2\x82\x9c\xe2\x82\x92\xe1\xb5\xa5\xe2\x82\x92\xe1\xb5\xa3\xe2\x82\x90\xc2\xb7h + W\xe2\x82\x9c\xe1\xb5\xa3\xe1\xb5\xa4\xe2\x82\x9a\xe2\x82\x90\xc2\xb7b Fmi\xc5\xa1ice = W\xe2\x82\x9c\xe2\x82\x92\xe1\xb5\xa5\xe2\x82\x92\xe1\xb5\xa3\xe2\x82\x90\xc2\xb7h/5 + W\xe2\x82\x9c\xe1\xb5\xa3\xe1\xb5\xa4\xe2\x82\x9a\xe2\x82\x90\xc2\xb7b/5_NEWLINE_Ker sta h in b vedno malo ve\xc4\x8dja kot 5\xc2\xa0cm, je Fmi\xc5\xa1ice vedno veliko ve\xc4\x8dja od vsote te\xc5\xbee bremena in trupa._NEWLINE_Ta ena\xc4\x8dba ka\xc5\xbee, da je za dvi\xc5\xbeno situacijo, o kateri razpravljamo, kar je zna\xc4\x8dilno za mnoge naloge dviganja, mi\xc5\xa1i\xc4\x8dna sila hrbtnih mi\xc5\xa1ic osemkratna te\xc5\xbei bremena in \xc5\xa1tirikratna te\xc5\xbei trupa skupaj. Zgornja ena\xc4\x8dba nam pove, da bi bila sila mi\xc5\xa1ic 38ooN, kar lahko presega zmogljivost nekaterih ljudi. \xc4\x8ce ista oseba dvigne obremenitev 450N, ena\xc4\x8dba ka\xc5\xbee, da bi mi\xc5\xa1i\xc4\x8dna mo\xc4\x8d dosegla 5000N, kar je pri mnogih ljudeh zgornja meja mi\xc5\xa1i\xc4\x8dne zmogljivosti. Farfan ocenjuje, da je normalen obseg zmogljivosti mo\xc4\x8di erektorja hrbteni\xc4\x8dne mi\xc5\xa1ice v kri\xc5\xbeu, od 2200 do 5500N. Poleg ugotovitev o mi\xc5\xa1i\xc4\x8dni mo\xc4\x8di hrbtnih mi\xc5\xa1ic, je potrebno upo\xc5\xa1tevati tudi stiskanje sile na plo\xc5\xa1\xc4\x8di L5/S1. To je mogo\xc4\x8de oceniti s prvim pogojem stati\xc4\x8dnega ravnote\xc5\xbeja:_NEWLINE_    \\sum  (sile na L5/S1 disk) = 0                            [Ena\xc4\x8dba. 2]_NEWLINE_Potem:_NEWLINE_F\xe2\x82\x9b\xe2\x82\x9c\xe1\xb5\xa2\xe2\x82\x9b\xe2\x82\x96\xe2\x82\x90\xe2\x82\x99\xe2\xb1\xbc\xe2\x82\x90 = W\xe2\x82\x9c\xe2\x82\x92\xe1\xb5\xa5\xe2\x82\x92\xe1\xb5\xa3\xc2\xb7cos \xce\xb1 + W\xe2\x82\x9c\xe1\xb5\xa3\xe1\xb5\xa4\xe2\x82\x9a\xe2\x82\x90\xc2\xb7cos \xce\xb1 + Fmi\xc5\xa1ice_NEWLINE__NEWLINE_kjer je \xce\xb1 kot med vodoravno ravnino in kri\xc5\xbeno ravnino, ki je pravokotna na silo stiskanja diska._NEWLINE_\xc4\x8ce oseba s te\xc5\xbeo trupa 350N dvigne breme s te\xc5\xbeo 450N, iz ena\xc4\x8dbe 6, je sila stiskanja na disk L5/S1 nato:_NEWLINE__NEWLINE_F\xe2\x82\x9b\xe2\x82\x9c\xe1\xb5\xa2\xe2\x82\x9b\xe2\x82\x96\xe2\x82\x90\xe2\x82\x99\xe2\xb1\xbc\xe2\x82\x90 = 450\xc2\xb7cos 55 + 350\xc2\xb7cos 55 + 5000 = 258 + 200 + 5000 = 5458 N_NEWLINE_Sila stiskanja na disku L5/S1, s 5458N, je lahko nevarna za veliko ljudi._NEWLINE_Pri izvajanju dvi\xc5\xbenih nalog, ve\xc4\x8d dejavnikov vpliva na obremenitveni stres v hrbtenici. V tem modelu biomehanike sta te\xc5\xbea in stanje obremenitve glede na center le dva dejavnika, ki sta pomembna pri dolo\xc4\x8danju obremenitve na hrbtenico. Drugi pomembni dejavniki vklju\xc4\x8dujejo stopnjo sukanja trupa, velikost in obliko predmeta ter razdaljo premika predmeta.\n_START_SECTION_\nIzra\xc4\x8dun dvi\xc5\xbene sposobnosti brez po\xc5\xa1kodb\n_START_PARAGRAPH_\nEna\xc4\x8dba, znana kot ena\xc4\x8dba za dviganje NIOSH, je metoda za dolo\xc4\x8danje dveh omejitev te\xc5\xbe, povezana z dvema nivojema tveganja po\xc5\xa1kodb hrbta. Prva omejitev se imenuje akcijska meja (AM), ki predstavlja omejitev te\xc5\xbee, pri kateri se lahko manj\xc5\xa1emu delu prebivalstva pojavi pove\xc4\x8dana nevarnost za po\xc5\xa1kodbe, \xc4\x8de niso usposobljeni za opravljenje nalog dviganja. Druga omejitev, ki se imenuje najvi\xc5\xa1ja dovoljena meja (NDM), je izra\xc4\x8dunana kot trikraktna akcijska meja. Ta omejitev te\xc5\xbee predstavlja dvi\xc5\xbeno stanje, pri katerem bi ve\xc4\x8dina ljudi izkusila zelo visoko stopnjo tveganja za po\xc5\xa1kodbo hrbta._NEWLINE_Priporo\xc4\x8dena omejitev te\xc5\xbee (POT) je vrednost obremenitve za dolo\xc4\x8deno nalogo dviganja, ki bi jo lahko vsi zdravi delavci opravljali dalj\xc5\xa1e \xc4\x8dasovno obdobje, ne da bi se jim pove\xc4\x8dalo tveganje za nastanek po\xc5\xa1kodbe hrbta zaradi dviganja. Izra\xc4\x8duna se na naslednji na\xc4\x8din:_NEWLINE_POT = KO \xc3\x97 VM \xc3\x97 NM \xc3\x97 MO \xc3\x97 AM \xc3\x97 FM \xc3\x97 SM_NEWLINE_kjer je_NEWLINE_KO- konstantna obremenitev. Dolo\xc4\x8da najvi\xc5\xa1jo priporo\xc4\x8deno te\xc5\xbeo za dviganje pod optimalnimi pogoji, kot so na primer simetri\xc4\x8dni polo\xc5\xbeaj dviganja, brez suknja trupa, ob\xc4\x8dasnega dviganja, dobrega spenjanja, < 25\xc2\xa0cm navpi\xc4\x8dne razdalje dviganja._NEWLINE_VM- vodoravni multiplikator. Odra\xc5\xbea dejstvo, da je sila stiskanja diska pove\xc4\x8dana kot vodoravna razdalja med tovorom in hrbtenico. Na podlagi tega bi se morala najve\xc4\x8dja sprejemljiva omejitev te\xc5\xbee zmanj\xc5\xa1ati s konstantno obremenitvijo, ko razdalja vodoravno nara\xc5\xa1\xc4\x8da._NEWLINE_NM- navpi\xc4\x8dni multiplikator. Ena\xc4\x8dba za dviganje NIOSH predpostavlja, da je najbolj\xc5\xa1a izvirna vi\xc5\xa1ina bremena na 75ih centimetrih. Dvigovanje z bli\xc5\xbeine tal (prenizko) ali visoko nad tlemi (previsoko), je bolj stresno kot dvigovanje z vi\xc5\xa1ine 75cm. MO- multiplikator oddaljenosti; temelji na predlogu, da se s pove\xc4\x8devanjem vertikalne razdalje od bremena, pove\xc4\x8duje tudi psihi\xc4\x8dni stres._NEWLINE_AM- asimetri\xc4\x8dni multiplikator. Sukanje trupa je bolj \xc5\xa1kodljivo za hrbtenico kot pri simetri\xc4\x8dnem sukanju. Zato bi bilo treba dovoljeno te\xc5\xbeo dviganja zmanj\xc5\xa1ati, \xc4\x8de dvi\xc5\xbenim nalogam vklju\xc4\x8dimo asimetri\xc4\x8dno gibanje telesa._NEWLINE_SM- spenjalni multiplikator, katerega vrednost je odvisna od tega, ali je breme dobro ali slabo vezano. \xc4\x8ce ima breme primerne ro\xc4\x8daje ali priklope za pomo\xc4\x8d pri dviganju, se to smatra kot dobro speto breme. \xc4\x8ce breme nima primernih ro\xc4\x8dajev ali primernih priklopov za zbrabitev in dvig, vendar ni te\xc5\xbeko, se smatra kot po\xc5\xa1teno speto. Slabo speto je takrat, ko je breme te\xc5\xbeko za zgrabitev in dvig._NEWLINE_FM- frekven\xc4\x8dni miltiplikator se uporablja, da odra\xc5\xbea u\xc4\x8dinke frekvence dviganja na sprejemljivih dvi\xc5\xbenih te\xc5\xbeah._NEWLINE_H- horizontalna (vodoravna) razdalja med rokami, ki dvigajo breme in sredino gle\xc5\xbenjev._NEWLINE_V- vertikalna (navpi\xc4\x8dna) razdalja rok od tal._NEWLINE_R- je navpi\xc4\x8dna razdalja poti med izvorom in namembnosti dviga._NEWLINE_K- je kot simetrije (merjeno v stopinjah), ki je kot zvijanja trupa pri dvigovanju bremena, ki ni neposredno pred osebo._NEWLINE_P- povpre\xc4\x8dna pogostost dviganja, merjena v dvigih/minuto._NEWLINE_Da bi koli\xc4\x8dinsko opredelili stopnjo, do katere se POT pribli\xc5\xbea, ali jo prese\xc5\xbee, je bil predlagan indeks dviganja (ID). ID je razmerje tovora, dvignjenega do POT in se uporablja za oceno tveganja specifi\xc4\x8dnih nalog v razvoju motenj v spodnjem delu hrbta in za primerjavo zahtev dviganja povezanega z razli\xc4\x8dnimi nalogami, z namenom vrednotenja in njihovega preoblikovanja._NEWLINE_Naloge dviganja z:_NEWLINE_ID > 1 \xe2\x80\x93 lahko predstavlja ve\xc4\x8dje tveganje za nekatere delavce_NEWLINE_ID > 3 \xe2\x80\x93 veliko ali ve\xc4\x8dina delavcev je v velikem tveganju za razvoj bole\xc4\x8din v spodnjem delu hrbta in po\xc5\xa1kodb.'